Filmat: Open Day fiż-ŻAK ta' Birkirkara
Iż-Żgħażagħ tal-Azzjoni Kattolika jew kif inhi magħrufa aħjar ŻAK hija organizzazzjoni Kattolika taż-żgħażagħ b'għadd ta' gruppi taż-żgħażagħ li ġejjin minn parroċċi differenti. Dawn iż-żgħażagħ ikunu pprovduti b'programmi fundamentali ta' żvilupp spiritwali u personali. Il-President ta' ZAK, Deborah Bonnici waqt Open Day li saret f'dar f'Birkarkara qalet li bħalissa għaddejjin xogħlijiet ta' kostruzzjoni u manutenzjoni. Deborah Bonnici kompliet tgħid li l-għan taż-ŻAK huwa li jgħin liż-żgħażagħ itejbu r-relazzjoni tagħhom mal-Mulej u mal-oħrajn. Għalhekk permezz ta' din id-dar bħala ŻAK ikunu jistgħu joffru aktar servizzi liż-żgħażagħ bħal ngħidu aħna live ins u laqgħat ta' formazzjoni.